CELEX: 32013R0495
Language: fi
Date: 2013-05-29 00:00:00
Title: Komission täytäntöönpanoasetus (EU) N:o 495/2013, annettu 29 päivänä toukokuuta 2013 , erityisten edellytysten asettamisesta Japanista peräisin olevien tai Japanista lähetettyjen rehujen ja elintarvikkeiden tuonnille Fukushiman ydinvoimalassa tapahtuneen onnettomuuden jälkeen annetun täytäntöönpanoasetuksen (EU) N:o 996/2012 muuttamisesta  ETA:n kannalta merkityksellinen teksti

30.5.2013   
            
            
               FI
            
            
               Euroopan unionin virallinen lehti
            
            
               L 143/3
            
         KOMISSION TÄYTÄNTÖÖNPANOASETUS (EU) N:o 495/2013,
   annettu 29 päivänä toukokuuta 2013,
   erityisten edellytysten asettamisesta Japanista peräisin olevien tai Japanista lähetettyjen rehujen ja elintarvikkeiden tuonnille Fukushiman ydinvoimalassa tapahtuneen onnettomuuden jälkeen annetun täytäntöönpanoasetuksen (EU) N:o 996/2012 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan ii alakohdan,
   sekä katsoo seuraavaa:
   
               (1)
            
            
               Asetuksen (EY) N:o 178/2002 53 artiklassa säädetään mahdollisuudesta toteuttaa asianmukaiset unionin kiireelliset toimenpiteet kolmannesta maasta tuotujen elintarvikkeiden ja rehujen osalta ihmisten terveyden, eläinten terveyden tai ympäristön suojelemiseksi, kun tällaista riskiä ei voida tyydyttävällä tavalla hallita yksittäisten jäsenvaltioiden toteuttamilla toimenpiteillä.
            
         
               (2)
            
            
               Fukushiman ydinvoimalassa 11 päivänä maaliskuuta 2011 tapahtuneen onnettomuuden jälkeen komissiolle ilmoitettiin, että radionukliditasot tietyissä Japanista peräisin olevissa elintarvikkeissa ylittävät Japanissa elintarvikkeisiin sovellettavat toimenpiteet käynnistävät tasot. Tällainen saastuminen saattaa vaarantaa ihmisten ja eläinten terveyden unionissa, minkä vuoksi 25 päivänä maaliskuuta 2011 annettiin komission täytäntöönpanoasetus (EU) N:o 297/2011 (2) erityisten edellytysten asettamisesta Japanista peräisin olevien tai Japanista lähetettyjen rehujen ja elintarvikkeiden tuonnille Fukushiman ydinvoimalassa tapahtuneen onnettomuuden jälkeen. Asetus korvattiin myöhemmin komission täytäntöönpanoasetuksella (EU) N:o 961/2011 (3), komission täytäntöönpanoasetuksella (EU) N:o 284/2012 (4) ja komission täytäntöönpanoasetuksella (EU) N:o 996/2012 (5).
            
         
               (3)
            
            
               Täytäntöönpanoasetuksen (EU) N:o 996/2012 17 artiklassa säädetään näiden säännösten tarkistuksesta, kun rehuissa ja elintarvikkeissa esiintyvää radioaktiivisuutta koskevan näytteenoton ja analysoinnin tulokset kolmannelta kasvukaudelta onnettomuuden jälkeen saadaan käyttöön eli 31 päivään maaliskuuta 2014 mennessä. Kyseisen artiklan mukaan säännöksiä, jotka koskevat tuotteita, joiden korjuu tapahtuu pääasiassa toisen kasvukauden jälkipuoliskolla, olisi kuitenkin tarkasteltava uudelleen 31 päivään maaliskuuta 2013 mennessä, jolloin toisen kasvukauden kaikkia tietoja ei ole vielä saatavilla.
            
         
               (4)
            
            
               Toimenpiteitä on tarkasteltu uudelleen ottaen huomioon Japanin viranomaisten toimittamat esiintymistiedot radioaktiivisuudesta rehuissa ja elintarvikkeissa syyskuun 2012 ja tammikuun 2013 väliseltä kaudelta.
            
         
               (5)
            
            
               Täytäntöönpanoasetuksessa (EU) N:o 996/2012 edellytetään, että Gunman, Ibarakin, Tochigin, Miyagin, Saitaman, Tokion, Iwaten, Chiban ja Kanagawan prefektuureissa otetaan näytteet sienistä, teestä, kalastustuotteista, tietyistä syötävistä luonnonvaraisista kasveista, tietyistä vihanneksista, tietyistä hedelmistä, riisistä ja soijapavuista sekä niistä jalostetuista ja saaduista tuotteista ja ne analysoidaan ennen vientiä unioniin. Saatujen tietojen yksityiskohtaisen arvioinnin perusteella päärynät, tarot, yaconit, siemenhedelmät, papaijat ja kampasimpukat olisi poistettava niiden tuotteiden luettelosta, joiden osalta edellytetään näytteenottoa ja analysointia ennen vientiä, kun taas tattari, lootusjuuri ja kolmilehtinen nuolijuuri olisi lisättävä kyseiseen luetteloon. Kun otetaan huomioon, että tuoreen naudanlihan tuonti Japanista on sallittu hiljattain asetuksen (EU) N:o 206/2010 liitteen II muuttamisesta Japania koskevan kohdan lisäämiseksi luetteloon kolmansista maista tai niiden osista, joista tietyn tuoreen lihan tuonti Euroopan unioniin on sallittua, 7 päivänä maaliskuuta 2013 annetulla komission täytäntöönpanoasetuksella (EU) N:o 196/2013 (6), on tarpeen lisätä tuore naudanliha niiden tuotteiden luetteloon, joiden osalta edellytetään näytteenottoa ja analysointia ennen vientiä.
            
         
               (6)
            
            
               Havaittujen sääntöjenvastaisuuksien perusteella on aiheellista lisätä vientiä edeltävä näytteenotto- ja analysointivaatimus koskemaan Naganon, Niigatan ja Aomorin prefektuureista peräisin olevia sieniä.
            
         
               (7)
            
            
               Sen vuoksi täytäntöönpanoasetusta (EU) N:o 996/2012 olisi muutettava.
            
         
               (8)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan täytäntöönpanoasetus (EU) N:o 996/2012 seuraavasti:
   
               1)
            
            
               Korvataan 5 artiklan 3 kohta seuraavasti:
               ”3.   Edellä 1 kohdassa tarkoitetussa vakuutuksessa on lisäksi todistettava, että
               
                           a)
                        
                        
                           tuotteet on korjattu ja/tai käsitelty ennen 11 päivää maaliskuuta 2011; tai
                        
                     
                           b)
                        
                        
                           tuotteet, lukuun ottamatta Shizuokan prefektuurista peräisin olevaa teetä ja sieniä ja Yamanashin, Naganon, Niigatan tai Aomorin prefektuurista peräisin olevia sieniä, eivät ole peräisin eikä niitä ole lähetetty Fukushiman, Gunman, Ibarakin, Tochigin, Miyagin, Saitaman, Tokion, Chiban, Kanagawan tai Iwaten prefektuurista; tai
                        
                     
                           c)
                        
                        
                           tuotteet ovat peräisin ja on lähetetty Gunman, Ibarakin, Tochigin, Miyagin, Saitaman, Tokion, Chiban, Kanagawan ja Iwaten prefektuurista mutta niitä ei luetella tämän asetuksen liitteessä IV (eikä analyysiä ennen vientiä näin ollen vaadita); tai
                        
                     
                           d)
                        
                        
                           tuotteet on lähetetty Fukushiman, Gunman, Ibarakin, Tochigin, Miyagin, Saitaman, Tokion, Chiban, Kanagawan tai Iwaten prefektuurista mutta ne eivät ole peräisin näistä prefektuureista eivätkä ne ole altistuneet radioaktiivisuudelle siirron aikana; tai
                        
                     
                           e)
                        
                        
                           jos kyseessä ovat Shizuokan prefektuurista peräisin oleva tee tai sienet tai Yamanashin, Naganon, Niigatan tai Aomorin prefektuurista peräisin olevat sienet tai niistä saatu tuote tai rehuseos tai elintarvike, joka sisältää näitä tuotteita yli 50 prosenttia, tuotteen mukana on oltava analyysiraportti, joka sisältää näytteenoton ja analyysin tulokset; tai
                        
                     
                           f)
                        
                        
                           jos tämän asetuksen liitteeseen IV sisältyvä tuote on peräisin Fukushiman, Gunman, Ibarakin, Tochigin, Miyagin, Saitaman, Tokion, Chiban, Kanagawan tai Iwaten prefektuurista tai kyseessä on rehuseos tai elintarvike, joka sisältää näitä tuotteita yli 50 prosenttia, tuotteen mukana on oltava analyysiraportti, joka sisältää näytteenoton ja analyysin tulokset. Liitteessä IV oleva tuotteiden luettelo ei rajoita uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (7) vaatimusten soveltamista; tai
                        
                     
                           g)
                        
                        
                           jos tuotteen tai siitä yli 50 prosenttia muodostavien ainesosien alkuperä on tuntematon, tuotteen mukana on oltava analyysiraportti, joka sisältää näytteenoton ja analyysin tulokset.
                        
                     
         
               2)
            
            
               Korvataan 16 artikla seuraavasti:
               ”16 artikla
               Siirtymätoimenpiteet
               1.   Poiketen siitä, mitä 3 artiklassa säädetään, 1 artiklassa tarkoitettuja tuotteita saa tuoda unioniin, jos ne ovat täytäntöönpanoasetuksen (EU) N:o 284/2012 mukaisia ja jos
               
                           a)
                        
                        
                           tuotteet lähtivät Japanista ennen täytäntöönpanoasetuksen (EU) N:o 996/2012 voimaantuloa; tai
                        
                     
                           b)
                        
                        
                           tuotteiden mukana on täytäntöönpanoasetuksen (EU) N:o 284/2012 mukainen vakuutus, joka on annettu ennen 1 päivää marraskuuta 2012, ja tuotteet lähtivät Japanista ennen 1 päivää joulukuuta 2012.
                        
                     2.   Poiketen siitä, mitä 3 artiklassa säädetään, 1 artiklassa tarkoitettuja tuotteita saa tuoda unioniin, jos ne ovat täytäntöönpanoasetuksen (EU) N:o 996/2012 mukaisia ja jos
               
                           a)
                        
                        
                           tuotteet lähtivät Japanista ennen komission täytäntöönpanoasetuksen (EU) N:o 495/2013 (8) voimaantuloa; tai
                        
                     
                           b)
                        
                        
                           tuotteiden mukana on täytäntöönpanoasetuksen (EU) N:o 996/2012 mukainen vakuutus, joka on annettu ennen 1 päivää kesäkuuta 2013, ja tuotteet lähtivät Japanista ennen 1 päivää heinäkuuta 2013.
                        
                     3.   Poiketen siitä, mitä 3 artiklassa säädetään, Gunman, Ibarakin, Tochigin, Miyagin, Saitaman, Tokion, Chiban, Kanagawan tai Iwaten prefektuurista peräisin olevan ja lähetetyn tattarin, lootusjuuren ja kolmilehtisen nuolijuuren sekä Naganon, Niigatan tai Aomorin prefektuurista peräisin olevien ja lähetettyjen sienten osalta ei sovelleta vaatimusta näytteenotosta ja analysoinnista ennen vientiä unioniin, jos kyseiset tuotteet lähtivät Japanista ennen täytäntöönpanoasetuksen (EU) N:o 495/2013 voimaantuloa.
            
         
               3)
            
            
               Korvataan liite I tämän asetuksen liitteessä I olevalla tekstillä.
            
         
               4)
            
            
               Korvataan liite IV tämän asetuksen liitteessä II olevalla tekstillä.
            
         2 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä toukokuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 31, 1.2.2002, s. 1.
   
      (2)  EUVL L 80, 26.3.2011, s. 5.
   
      (3)  EUVL L 252, 28.9.2011, s. 10.
   
      (4)  EUVL L 92, 30.3.2012, s. 16.
   
      (5)  EUVL L 299, 27.10.2012, s. 31.
   
      (6)  EUVL L 65, 8.3.2013, s. 13.
   
      (7)  EYVL L 43, 14.2.1997, s. 1.”
   
      (8)  EUVL L 143, 30.5.2013, s. 3.”
   
      LIITE I
      
         
            ”LIITE I
            
               
         
      
   
   
      LIITE II
      
         
            ”LIITE IV
            
               Rehut ja elintarvikkeet, joista on otettava näytteet ja jotka on analysoitava cesium-134:n ja cesium-137:n varalta ennen vientiä unioniin
            
            
                        a)
                     
                     
                        Fukushiman prefektuurista peräisin olevat tuotteet:
                        
                                    —
                                 
                                 
                                    kaikki tuotteet, ottaen huomioon tämän asetuksen 1 artiklassa säädetyt poikkeukset.
                                 
                              
                  
                        b)
                     
                     
                        Shizuokan prefektuurista peräisin olevat tuotteet:
                        
                                    —
                                 
                                 
                                    tee ja siitä jalostetut tuotteet, jotka kuuluvat CN-koodeihin 09022101 20 ja 2202 90 10;
                                 
                              
                                    —
                                 
                                 
                                    sienet ja niistä jalostetut tuotteet, jotka kuuluvat CN-koodeihin 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ja 2005 99 80.
                                 
                              
                  
                        c)
                     
                     
                        Yamanashin, Naganon, Niigatan tai Aomorin prefektuureista peräisin olevat tuotteet:
                        
                                    —
                                 
                                 
                                    sienet ja niistä jalostetut tuotteet, jotka kuuluvat CN-koodeihin 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ja 2005 99 80.
                                 
                              
                  
                        d)
                     
                     
                        Gunman, Ibarakin, Tochigin, Miyagin, Saitaman, Tokion, Chiban, Kanagawan tai Iwaten prefektuureista peräisin olevat tuotteet:
                        
                                    —
                                 
                                 
                                    tee ja siitä jalostetut tuotteet, jotka kuuluvat CN-koodeihin 0902, 2101 20 ja 2202 90 10;
                                 
                              
                                    —
                                 
                                 
                                    sienet ja niistä jalostetut tuotteet, jotka kuuluvat CN-koodeihin 0709 51, 0709 59, 0710 80 61, 0710 80 69, 0711 51 00, 0711 59, 0712 31, 0712 32, 0712 33, 0712 39, 2003 10, 2003 90 ja 2005 99 80;
                                 
                              
                                    —
                                 
                                 
                                    kalat ja kalastustuotteet, jotka kuuluvat CN-koodeihin 0302, 0303, 0304, 0305, 0306, 0307, 0308, 1504 10, 1504 20, 1604 ja 1605, lukuun ottamatta kampasimpukoita, jotka kuuluvat CN-koodeihin 0307 21, 0307 29 ja 1605 52 00;
                                 
                              
                                    —
                                 
                                 
                                    riisi ja siitä jalostetut tuotteet, jotka kuuluvat CN-koodeihin 1006, 1102 90 50, 1103 19 50, 1103 20 50, 1104 19 91, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 30, 1904 20 95, 1904 90 10 ja 1905 90;
                                 
                              
                                    —
                                 
                                 
                                    soijapavut ja niistä jalostetut tuotteet, jotka kuuluvat CN-koodeihin 1201 90, 1208 10, 1507;
                                 
                              
                                    —
                                 
                                 
                                    azukipavut, jotka kuuluvat CN-koodeihin 0708 20, 0713 32 00, ja niistä jalostetut tuotteet, jotka kuuluvat esimerkiksi CN-koodiin 1106 10;
                                 
                              
                                    —
                                 
                                 
                                    mustikat ja niistä jalostetut tuotteet, jotka kuuluvat CN-koodeihin 0810 40 30, 0810 40 50, 0811 90 50, 0811 90 70, 0812 90 40, 0813 40 95;
                                 
                              
                                    —
                                 
                                 
                                    neidonhiuspuun (ginkgo) pähkinät, jotka kuuluvat CN-koodiin 0802 90 85, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    japaninaprikoosit, jotka kuuluvat CN-koodiin 0809 40 05, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    sitrushedelmät, jotka kuuluvat CN-koodiin 0805, sitrushedelmien kuori, joka kuuluu CN-koodiin 0814 00 00, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 25, 0812 90 98, 0813 40 95;
                                 
                              
                                    —
                                 
                                 
                                    japaninpersimonit, jotka kuuluvat CN-koodiin 0810 70 00, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    granaattiomenat, jotka kuuluvat CN-koodiin 0810 90 75, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    kastanjaköynnös (Akebia quinata) ja siitä jalostetut tuotteet, jotka kuuluvat CN-koodeihin 0810 90 75, 0811 90 19, 0811 90 39, 0811 90 95, 0812 90 98 ja 0813 40 95;
                                 
                              
                                    —
                                 
                                 
                                    kastanjat, jotka kuuluvat CN-koodeihin 0802 41 00 ja 0802 42 00, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    saksanpähkinät, jotka kuuluvat CN-koodeihin 0802 31 00 ja 0802 32 00, ja niistä jalostetut tuotteet, jotka kuuluvat esimerkiksi CN-koodeihin 0811 90 19, 0811 90 39, 0811 90 95, 0812 90 98, 0813 40 95;
                                 
                              
                                    —
                                 
                                 
                                    ashitaba (Angelica keiskei) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    jättiläisetelänruttojuuri (fuki) ja japaninruttojuuri (Petasites japonicus) ja niistä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    japanininkivääri (Myoga), joka kuuluu CN-koodeihin 0709 99, 0710 80, 0711 90 ja 0712 90, ja siitä jalostetut tuotteet, jotka kuuluvat CN-koodeihin 2008 99 49, 2008 99 67;
                                 
                              
                                    —
                                 
                                 
                                    
                                       Aralia sp.:n syötävät osat ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    bambunversot (Phyllostacys pubescens) ja niistä jalostetut tuotteet, jotka kuuluvat CN-koodeihin 0709 99, 0710 80, 0711 90, 0712 90, 2004 90 ja 2005 91;
                                 
                              
                                    —
                                 
                                 
                                    sananjalka (Pteridium aquilinum) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    japaninpiparjuuren eli wasabin (Wasabia japonica) syötävät osat ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90, 0712 90 ja 0910 99;
                                 
                              
                                    —
                                 
                                 
                                    japaninpersilja (Oenanthe javanica) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    japaninpippuri (Zanthoxylum piperitum), joka kuuluu CN-koodiin 0910 99;
                                 
                              
                                    —
                                 
                                 
                                    kuningassaniainen (Osmunda japonica) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    koshiabura (Eleuterococcus sciadophylloidesin verso) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    momijigasa (Parasenecio delphiniifolius) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    kotkansiipi (Matteuccia struthioptheris) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    vuoristokuunlilja (Hosta Montana) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    uwabamisou (Elatostoma umbellatum var. majus) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    voitonlaukka (Allium victorialis subsp. Platyphyllum) ja siitä jalostetut tuotteet, jotka kuuluvat CN-koodeihin 0703 10, 0710 80, 0711 90, 0712 20 ja 0712 90;
                                 
                              
                                    —
                                 
                                 
                                    japaninohdake (Cirsium japonicum) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    yobusumaso (Honma) (Cacalia hastata ssp orientalis) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    
                                       Synurus pungens (Oyamabokuchi) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    peltokorte (Equisetum arvense) ja siitä jalostetut tuotteet, jotka kuuluvat CN-koodeihin 0709 99, 0710 80, 0711 90 ja 0712 90;
                                 
                              
                                    —
                                 
                                 
                                    mantsurianlaikkuköynnös (Actinidia polygama) ja siitä jalostetut tuotteet, jotka kuuluvat CN-koodeihin 0810 90 75, 0811 90 19, 0811 90 39, 0811 90 95, 0812 90 98 ja 0813 40 95;
                                 
                              
                                    —
                                 
                                 
                                    tuore naudanliha, joka kuuluu CN-koodeihin 0201, 0202, 0206 10, 0206 21 00, 0206 22 00, 0206 29, 0504 ja 1502;
                                 
                              
                                    —
                                 
                                 
                                    tattari ja siitä jalostetut tuotteet, jotka kuuluvat CN-koodeihin 1008 10 00, 1102 90 90, 1103 19 90, 1103 20 90, 1104 19 99, 1104 29 17, 1104 29 30, 1104 29 59, 1104 29 89, 1104 30 90, 1901, 1904 10 90, 1904 20 99, 1904 90 80 ja 1905 90;
                                 
                              
                                    —
                                 
                                 
                                    lootusjuuri ja siitä jalostetut tuotteet, jotka kuuluvat esimerkiksi CN-koodeihin 0709 99, 0711 90, 0712 90 ja 1211 90;
                                 
                              
                                    —
                                 
                                 
                                    kolmilehtinen nuolijuuri ja siitä jalostetut tuotteet, jotka kuuluvat esimerkiksi CN-koodiin 0714 90.
                                 
                              
                  
                        e)
                     
                     
                        yhdistelmätuotteet, jotka sisältävät yli 50 prosenttia tuotteita, joita tarkoitetaan tämän liitteen otsakkeissa a, b, c ja d.”